ፕሮፌሰር ጋይም ክብረኣብ፡ እቲ ቀንዲ ዕላምኡ ወተሃደራት ንምኽታብ ጥራይ ኣይነበረን። ንሱ ካልኣዊ'ዩ። ናይቲ ኣብ ስልጣን ዘሎ ክልሰ ሓሳብ ኣንጊስካ ኣብቲ ሕብረተሰብ ሓድነት ምፍጣር'ዩ። ክልተ ርእይቶ እዩ ዘሎ። እቲ ሓደ፡ ጉልበት ናይ ሰብ ብጥርሑ ምምዝማዝ፡ ከምኡ እውን ንቶም መንስያት ኣብቲ ብቐሊሉ ክጽለውሉ ዝኽእሉ ዕድሚኦም ከም ድላይካ ጌርካ ምምልማል እዩ። እዚ ከኣ መሰረታዊ መሰል ናይቶም መንእሰያት ዝግህስ እዩ ዝብል ኣረኣእያ ኣሎ። በቲ ሓደ ከኣ፡ ብፍላይ ሓንቲ ሃገር ብውግእ ደኺማ ነቲ ታሕተዋይ ቅርጺ ንክትሃንጽ፡ ሓድነት፡ ተወፋይነት፡ ኣረኣእያ ናይቲ ህዝቢ ኣብ ሃገር ዘለዎ ተወፋይነት ኮስኲሱ ከዳብሮ ስለዝኽእል፡ ነቲ ናይ ሃገር ህንጻ ኣዝዩ ጠቓሚ እዩ ዝብል እዩ። ንኣብነት ሓደ ኢትዮኒ ዝብሃል ኣሜሪካዊ፡ ብዛዕባ ሕብረተሰብ ብዙሕ ዝጽሐፍ ፍሉጥ ሰብ እንታይ ይብል፡ ሃገራዊ ኣገልግሎት ማሕበራዊ ኣሕባሪ (ሶሾሊጂካል ሚክሰር) እዩ ዝብሎ። ነቲ ዝተፈላለየ ድሕረ ባይታ፡ መበቆል፡ ደርቢ ጥቕሚ ዘለዎ ኣብ ሓደ ኣምጺኡ። ን24 ሰዓታት ለይትን መዓልትን ብሓደ እናተቐመጡ፡ ብሓደ እናሰርሑ፡ ብሓደ እናደኸሙ፡ ሓድነቶም ኣዝዩ'ዩ ዝድልድል። ስለዚ እቲ ሓደ ካብ ጥቕምታት ሃገራዊ ኣገልግሎት እቲ ብሓደ ኮይንካ ትሰርሖ፡ ትላዘቦ፡ ትምሃሮን ትሃንጾን ነቕ ዘይብል ሓድነትን ነታ ሃገር ኣዝዩ ረብሓ'ዩ እዮም ይበሉ። ኣየኖት ሃገራት'የን ሃገራዊ ኣገልግሎት ዘለወን ሃገራዊ ኣገልግሎት ብዓይኒ መንግስቲ ኤርትራ ቢቢሲ - እቶም ሃገራዊ ኣገልግሎት ባርነት እዩ ዝብሉ ፍላስፋታትከ ብዓል መን'ዮም?
